Regulamentul (CE) nr. 2027/2006 al Consiliului
din 19 decembrie 2006
privind încheierea Acordului de parteneriat în sectorul pescuitului între Comunitatea Europeană și Republica Capului Verde
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37 coroborat cu articolul 300 alineatul (2) și alineatul (3) primul paragraf,
având în vedere propunerea Comisiei,
având în vedere avizul Parlamentului European [1],
întrucât:
(1) Comunitatea și Republica Capului Verde au negociat și parafat un acord de parteneriat în sectorul pescuitului care permite pescarilor din Comunitate să pescuiască în apele aflate sub suveranitatea Republicii Capului Verde.
(2) Este necesar să se aprobe acordul respectiv.
(3) Trebuie definite criteriile de repartizare a posibilităților de pescuit între statele membre,
ADOPTĂ PREZENTUL REGULAMENT:
Articolul 1
Acordul de parteneriat în sectorul pescuitului între Comunitatea Europeană și Republica Capului Verde se aprobă în numele Comunității.
Textul acordului se atașează la prezentul regulament.
Articolul 2
Posibilitățile de pescuit stabilite prin protocolul la acord sunt repartizate între statele membre după cum urmează:
Categoria de pescuit | Tipul de navă | Statul membru | Licențele sau cota |
Pescuitul tonului | Navă de pescuit cu paragate plutitoare | Spania | 41 |
Portugalia | 7 |
Pescuitul tonului | Navă frigorifică pentru pescuit ton cu plasă pungă | Spania | 12 |
Franța | 13 |
Pescuitul tonului | Navă de pescuit ton cu platformă și paragate | Spania | 7 |
Franța | 4 |
În cazul în care cererile de licențe ale acestor state membre nu epuizează posibilitățile de pescuit prevăzute de protocol, Comisia poate lua în considerare cererile de licență ale oricărui alt stat membru.
Articolul 3
Statele membre ale căror nave pescuiesc în cadrul prezentului acord adresează o notificare Comisiei privind cantitățile fiecărui stoc capturate în zona de pescuit a Capului Verde în conformitate cu normele prevăzute de Regulamentul (CE) nr. 500/2001 al Comisiei din 14 martie 2001 de stabilire a normelor de aplicare a Regulamentului (CEE) nr. 2847/93 al Consiliului în ceea ce privește controlul capturilor realizate de navele de pescuit comunitare în apele unei țări terțe și în larg [2].
Articolul 4
Președintele Consiliului este autorizat să numească persoana împuternicită (persoanele împuternicite) să semneze acordul prin care Comunitatea își asumă obligații.
Articolul 5
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene [3].
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 2006.